Վանդերսոն դու Կարմու

**Ֆրանսիսկու Վանդերսոն դու Կարմու Կանեյրու** (, առավել հայտնի է որպես «Վանդերսոն», ), բրազիլացի ֆուտբոլիստ, շվեդակա «Հելսինգբորգ» ակումբի հարձակվող։

## Կարիերա
Վանդերսոնի առաջին պրոֆեսիոնալ ակումբը եղել է Սեարա նահանգի «Տիրադենտես» ակումբում, իսկ հաջորդ տարի խաղացել է նույն նահանգի «Ֆերովիարիո» և «Ֆորտալեզա» ակումբներում (2006 թվականին «Ֆորտալեզայի» կազմում մասնակցել է 4 խաղի Բրազիլիայի «Սերիա Ա»-ում), իսկ 2007 թվականին խաղացել է Պիաուի նահանգի «Ռիվեր Ատլետիկո» ակումբում։

2007 թվականից Վանդերսոնը հանդես է եկել շվեդական Գյոթեբորգի ԳԱԻՍ ակումբում։ 2009 թվականին դարձել է Շվեդիայի առաջնության լավագույն ռմբարկու՝ խփելով 18 գոլ (կիսել է 1-ին տեղը Տոբիաս Հյուսենի հետ)։ 2010 թվականի ամռանը նա եռամյա պայմանագիր է կնքել սաուդյան «Ալ-Ախլի» ակումբի հետ, բայց արդեն կես տարի հետո վերադարձել է հետ ԳԱԻՍ սկզբում վարձավճարային հիմունքներով, ապա նրա պայմանագիրը գնվել է։

2012 թվականի սեպտեմբերին անվճար վարձակալությամբ տեղափոխվել է ռուսական «Կրասնոդար» ակումբ 730 հազար եվրոյով գնելու իրավունքով։ Ռուսաստանի առաջնությունում նորամուտը կատարել է սեպտեմբերի 21-ին՝ «Մորդովիա» ակումբի դեմ խաղում, որն ավարտվել է 6։1 հաշվով։ Այդ հանդիպմանը ֆուտբոլիստը նույնպես աչքի է ընկել խփած գնդակով։ Ռուսաստանի առաջնությունում անցկացրած հաջորդ խաղը եղել է հոկտեմբերի 1-ին ընդդեմ «Կռիլյա Սովետով» ակումբի, որում նա նորից դուրս է եկել փոխարինման և խփել գոլ։

2013 թվականի մարտի 31-ին Ռուսաստանի առաջնության տնային խաղում ձևակերպել է հեթ-տրիկ «Անժիի» դարպասին («Կրասնոդարը» հաղթել է 4։0 հաշվով)։ Վանդերսոնը Ռուսաստանի առաջնության պատմության մեջ դարձել է վեցերորդ բրազիլացին և «Կրասնոդար» ակումբի առաջին ֆուտբոլիստը, որին հաջողվել է ձևակերպել հեթ-տրիկ։ 2014 թվականի մարտի 22-ին Ռուսաստանի առաջնության՝ «Սպարտակ» ակումբի դեմ խաղում Վանդերսոնին հաջողվել է աչքի ընկնել գոլով, որը նրան թույլ է տվել դառնալ լավագույն ռմբարկուն «Կրասնոդար» ակումբի պատմության մեջ։

2017 թվականի հունիսին Վանդերսոնը վարձավճարային հիմունքներով տեղափոխվել է մոսկովյան «Դինամո» ակումբ որպես ազատ գործակալ։ Մայրաքաղաքային ակումբում նրա նորամուտը տեղի է ունեցել հուլիսի 18-ին «Սպարտակի» հետ խաղում, երբ նա դաշտ է դուրս եկել հանդիպման 73-րդ րոպեին՝ փոխարինելով Ֆաթոս Բեչիրային։

2018 թվականի հունվարի 31-ին Վանդերսոնը խզել է պայմանագիրը «Դինամո» ակումբի հետ և տեղափոխվել է «Ալանյասպոր» ակումբ։ Նախկինում Վանդերսոնը չի ընդգրկվել մոսկովյան ակումբի հայտացուցակում՝ մասնակցելու առաջին ու երկրորդ ձմեռային հավաքներին, որոնք տեղի են ունեցել Թուրքիայում։ 2018 թվականի փետրվարի 11-ին Վանդերսոնը կատարել է իր նորամուտը թիմում՝ մասնակցելով թուրքական «Կոնյասպոր» ակումբի դեմ խաղին, որի 67-րդ րոպեին փոխարինել է Էֆեջան Կարաջային։

## Ակումբային վիճակագրություն
*2017 թվականի հոկտեմբերի 27-ի դրությամբ*

; Ծանոթագրություններ
: 1.  Շվեդիայի գավաթ, Ժառանգական արքայազնի գավաթ, Ռուսաստանի գավաթ, Ռուսաստանի սուպերգավաթ։
: 2.  ՈՒԵՖԱ Եվրոպայի Լիգա

## Ձեռբերումներ
### Թիմային
 **Կրասնոդար**
* Ռուսաստանի գավաթի եզրափակչի մասնակից – 2013/2014
* Ռուսաստանի առաջնության բրոնզե մեդալակիր – 2014/2015

### Անձնական
* Շվեդիայի առաջնության լավագույն ռմբարկու – 2009 (Տոբիաս Հյուսենի հետ)
* Ռուսաստանի առաջնության լավագույն ռմբարկու – 2012/13 (Յուրա Մովսիսյանի հետ)
* Ռուսաստանի լավագույն 33 ֆուտբոլիստների ցանկ – № 3 (2013/14)

## Ծանոթագրություններ

## Արտաքին հղումներ
* Ֆուտբոլիստի էջը weltfussball.de կայքում
* 

Կատեգորիա:Ալանյասպորի ֆուտբոլիստներ
Կատեգորիա:Բրազիլացի ֆուտբոլիստներ
Կատեգորիա:Դինամո Մոսկվայի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Կրասնոդարի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ